Răspunsul uimitor al unui șofer, înainte să fie testat cu aparatul drugtest, la Galați. "Astăzi, pe la 4 sau 5"
Doi bărbați, care consumaseră droguri, au fost prinși sâmbătă seară la volan, în trafic, în timpul unei razii, în Galați.
Unul dintre ei avea și într-un rucsac substanțe interzise, împreună cu alte ustensile. Amândoi au rămas acum pietoni pentru o perioadă, și sunt cercetați penal.
- Ce ați consumat?
- Marijuana.
- Când?
- Astăzi, pe la 4 sau 5.
Primul șofer prins pe picior greșit, un bărbat de 28 de ani, a recunoscut că a consumat substanțe interzise. La test, rezultatul a fost, evident, pozitiv. Polițiștii i-au verificat apoi și mașina, în care au găsit un rucsac.
- Să scoți tot ce ai aici.
- Dar nu-i al meu ăsta.
- Sigur nu e al dumneavoastră?
- Nu este al nostru nimic.
- Dar mă jur că nu aveam așa ceva.
- Să scoți, te rog frumos, tot ce ai.
(...)
- Ia desfă, să vedem ce fel de cântar e, electronic?
- Da, electronic.
- Am înțeles. Bine, strângem, mergem la Spitalul Județean pentru recoltare. Din momentul de față nu mai aveți dreptul să conduceți autovehicule pe drumurile publice, până la soluționarea dosarului penal.
Un alt șofer, de 39 de ani, a ieșit pozitiv la cannabis.
- Cannabis, sau ce a ieșit?
- Cannabis.
- Cannabis, nu? Pozitiv la cannabis.
- Ce trebuie să fac acum, șefu'?
- O să mergem la spital, o să recoltăm probe de sânge și se va întocmi dosar penal. Se va reține permisul."
Comisar-șef Bogdan Carp, Serviciul Poliției Rutiere Galați: "Suntem peste o sută de polițiști – și din județele limitrofe. Și numai în acest punct au fost identificați doi conducători auto care se aflau sub influența substanțelor psihoactive."
Cei doi șoferi s-au ales cu dosar penal și au rămas fără permis. În cadrul aceleiași acțiuni, polițiștii au mai constatat alte câteva zeci de contravenții.